Diari Oficial de la Generalitat Valenciana


Sumari del DOGV 4202, del 04-03-2002 (2002/2118)

DECRET 23/2002, de 26 de febrer, del Govern Valencià, pel qual se cedeix a l'Ajuntament d'Alacant una parcel·la de 6.195,38 m² situada en el polígon residencial el Baver, per a la construcció d'un equipament d'ús assistencial.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4202

Data del DOGV
:   04-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2118


Data del document
:   26-02-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Alacant
    * propietat mobiliària
    * cultura regional
    * transmissió de la propietat

DECRET 23/2002, de 26 de febrer, del Govern Valencià, pel qual se cedeix a l'Ajuntament d'Alacant una parcel·la de 6.195,38 m² situada en el polígon residencial el Baver, per a la construcció d'un equipament d'ús assistencial. [2002/X2118]
  
La Generalitat Valenciana és propietària d'un solar de forma triangular, situat en la part oest del polígon residencial el Baver (parcel·la núm. 5, sector II del polígon mencionat), que té una superfície de 14.142 m² segons títol, que consta inventariat amb el codi A02/03/014/0062, amb la qualificació jurídica de bé de domini públic, adscrit a la Conselleria de Cultura i Educació.
  
El ple de l'Ajuntament d'Alacant, en la reunió de 8 de maig de 2001, sol·licità a la Conselleria d'Economia, Hisenda i Ocupació la cessió de part de l'immoble per a la construcció d'un equipament d'ús assistencial.
  
El fi públic a què destinarà la parcel·la l'Ajuntament d'Alacant justifica per si mateix la utilitat pública i l'interés social, als efectes previstos en l'article 41 de la Llei de Patrimoni de la Generalitat Valenciana.
  
En conseqüència, a la vista dels informes que consten en l'expedient i en aplicació del que estableix l'article 42 i següents de la Llei 3/1986, de 24 d'octubre, de Patrimoni de la Generalitat Valenciana, així com la disposició addicional cinquena del text legal mencionat, en la redacció que en fa la Llei 8/1995, de 29 de desembre, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 26 de febrer de 2002,
  
DECRETE
  
Article 1
  
Desafectar del servei públic educatiu la parcel·la núm. 5, sector II, del polígon residencial el Baver d'Alacant, inventariada amb el codi A02/03/014/0062, i alterar la seua qualificació jurídica de bé de domini públic a patrimonial.
  
Article 2
  
Segregar de la parcel·la núm. 5, sector II, del polígon residencial el Baver, inscrita al Registre de la Propietat núm. 7 d'Alacant, tom 1.773, llibre 743, foli 216, finca 46.552, que té una superfície de 14.142 m² segons títol, la parcel·la que respon a la descripció següent:
  
Parcel·la edificable de 6.195,38 m², de forma triangular, que confronta: al nord, amb el c/ Fernando Madrigal; al sud, amb el c/ Alcalde Lorenzo Carbonell; a l'oest, amb la confluència d'ambdós carrers, i a l'est, amb la resta de la parcel·la, propietat de la Generalitat Valenciana.
  
Article 3
  
Cedir gratuïtament a l'Ajuntament d'Alacant la parcel·la de 6.195,38 m² descrita en l'article anterior, per a la construcció d'equipaments assistencials. La cessió queda subjecta a les condicions següents:
  
1. Que siga acceptada pel cessionari dins del termini de dos mesos des de la publicació del present decret.
  
2. Que el centre es construïsca i es pose en funcionament en el termini de 5 anys comptats des de la data de l'acceptació de la cessió.
  
3. Que l'Ajuntament d'Alacant mantinga en tot moment la destinació de la cessió.
  
Article 4
  
Si el bé cedit no es destina a l'ús previst dins del termini assenyalat, o deixa de ser-ho posteriorment, es considerarà resolta la cessió i aquell revertirà amb tot allò construït a la Generalitat Valenciana, sense que el cessionari tinga dret a cap indemnització. La Generalitat Valenciana tindrà dret a percebre el valor dels detriments o deterioraments que haja experimentat el bé.
  
Article 5
  
Formalitzar la segregació i cessió en escriptura pública i regularitzar l'Inventari General de Béns i Drets de la Generalitat Valenciana, on constarà el dret de reversió sobre l'immoble cedit. Totes les despeses derivades de la formalització de l'escriptura seran a càrrec del cessionari.
  
DISPOSICIÓ FINAL
  
La Conselleria d'Economia, Hisenda i Ocupació realitzarà els tràmits necessaris per a fer efectiu el que disposa aquest decret.
  
València, 26 de febrer de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,